หุ้นปิดเช้าบวก 5.55 จุด
หุ้นช่วงเช้าปิดที่ระดับ 762.96 จุด เพิ่มขึ้น 5.55 จุด(+0.73%)มูลค่าการซื้อขาย 7,316.29 ล้านบาท แกว่งตัวกรอบแคบรอปัจจัยใหม่กระตุ้นตลาด
9 มิ.ย. 2553

หุ้นช่วงเช้าปิดที่ระดับ 762.96 จุด เพิ่มขึ้น 5.55 จุด(+0.73%)มูลค่าการซื้อขาย 7,316.29 ล้านบาท แกว่งตัวกรอบแคบรอปัจจัยใหม่กระตุ้นตลาด
นักวิเคราะห์ฯเผยตลาดหุ้นไทยเช้านี้แกว่งตัวในกรอบแคบ ยังไม่มีปัจจัยใหม่มากระตุ้นตลาด แถมนักลงทุนทั่วโลกยังรอดูสถานการณ์ในยุโรปมาจะเป็นอย่างไรต่อไป พร้อมให้แนวรับ 754-755 แนวต้าน 765-766 จุด
ตลาดหลักทรัพย์ปิดตลาดช่วงเช้าวันนี้ที่ระดับ 762.96 จุด เพิ่มขึ้น 5.55 จุด(+0.73%)มูลค่าการซื้อขาย 7,316.29 ล้านบาท 
การซื้อขายหุ้นช่วงเช้าวันนี้ ดัชนีหุ้นไทยแกว่งตัวกรอบแคบโดยดัชนีแตะจุดสูงสุดที่ 763.30 จุด และแตะจุดต่ำสุดของช่วงเช้าที่ระดับ 756.67 จุด
นายอภิสิทธิ์ ลิมศุภนาค ผู้ช่วยผู้อำนวยการฝ่ายวิเคราะห์หลักทรัพย์ บล.บีฟิท กล่าวว่า ตลาดหุ้นไทยเช้าวันนี้แกว่งตัวในกรอบแคบ ไม่มีประเด็นปัจจัยใหม่เข้ามากระตุ้นการลงทุน นักลงทุนยังคงรอดูสถานการณ์การเงินในประเทศในแถบยูโรโซน ซึ่งเป็นไฮไลท์ที่ต้องติดตามอย่างใกล้ชิดและเป็นประเด็นหลักที่นักลงทุนต่างให้ความสนใจว่าจะเกิดอะไรขึ้นในอนาคต 
แนวโน้มช่วงบ่ายตลาดหุ้นไทยยังน่าจะแกว่งตัวในกรอบแคบๆ เช่นเดิม และแนะนำนักลงทุน wase&amp;see รอดูปัจจัยแวดล้อมก่อนตัดสินใจลงทุน โดยตลาดหุ้นไทยตอนนี้ยังคงซึม ปริมาณการซื้อขายน้อยจนกว่าจะมีประเด็นปัจจัยใหม่ๆมากระตุ้นตลาด
กรอบการลงทุนในช่วงบ่ายให้แนวรับ ที่ 754-755 แนวต้าน 765-766 จุด
หลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่          TCAP  มูลค่าการซื้อขาย   576.50 ล้านบาท ปิดที่  25.50 บาท เพิ่มขึ้น  0.90 บาท                   KTB   มูลค่าการซื้อขาย   418.40 ล้านบาท ปิดที่  12.50 บาท เพิ่มขึ้น  0.50 บาท           CPF   มูลค่าการซื้อขาย   416.02 ล้านบาท ปิดที่  17.50 บาท เพิ่มขึ้น  0.20 บาท                              PTTCH มูลค่าการซื้อขาย   318.87 ล้านบาท ปิดที่  96.25 บาท เพิ่มขึ้น  0.50 บาท                              PTTEP มูลค่าการซื้อขาย   313.65 ล้านบาท ปิดที่ 144.00 บาท เพิ่มขึ้น  1.00 บาท